Jaek Graf

—Jaek Graf admirális, egy  Szövetséggel folytatott megbeszélés során

**Jaek Graf** **admirális** (maga kérésére. A hivatalos titulusa a "vezér" volt) a 72-es Szektorba érkezve igen szerteágazó és szövevényes karriert épített. Graf előszor a Galaktikus Birodalomban szolgált, mint sorhajókapitány, később azonban dezertált és elrablásáig a Haas Consortiumban töltött be vezető szerepet.

A Birodalomban szolgált viszonylag rövid idő bár semmi kihágást nem követett el, felettesei nem voltak vele még így sem megelégedve. Viszonylag hamar megfigyelés alá került erőteljes szeparatista eszméket támogató politikai nézőpontja miatt. A Haas Consortium megjelenése után pár héttel dezertált a Birodalmi Flottából egy Cados közelében végrehajtott katonai akció közben.

A Consortiumban igen jelentős szerepet vett magához, érkezése után pár héttel kivégezte Esel Raddo vezért. A szervezet vezetőjeként hatalmas változtatásokat eszközölt, elkezdte a Consoritium szeparatista irányokba való terelését és beteljesíteni azt, ami miatt majdnem elküldték a Flottától.

Vezetése alatt többször is kísérletet tett a Consortium államformájának legitimizálására, azonban ezek többnyire sikeretelenek voltak. Jelen volt a Szektor Szenátusban is, többnyire álnéven a fedőpártjával, az SWE-vel. Többnyire kettős politikát folytatott, igyekezett megbékélni a Birodalommal és a Szövetséggel is konfliktusok nélkül. Neki köszönhetően jött létre a Birodalom-Consortium és a Szövetség-Consortium paktum is, amely mindkét a rendszerrel való együttműködésüket szorgalmazta.

Graf karrierjének végét a Birodalom támadásának megindulása jelentette. BBY 1-ben Drageve nagymoff parancsot kapott mindennemű lázadó tevékenység felszámolására, ezalól pedig a Consortium sem volt kivétel. Graf bár éppen Kibuen Callestion nevű holdján tartózkodott kutatómunkát végezni és a Birodalom védelme alatt állt, mégis elfogták és bebörtönözték.

## **Élete**

### **Korai időszak**

Jaek Graf BBY 39-ben született a Raxus Secunduson.

Egy Köztársaságból kiábrándult szeparatista-támogató, középnemes család sarjaként ifjú korára nem lehetett panasz. Zavartalan életét viszont gyökeresen megváltoztatta a Szeparatista krízis és a Klónháborúk kitörése. Testközelből élhette át a raxusi egyezményt és a Független Rendszerek Konföderációjának születését. A szeparatista ideológia és dogmák (részben szüleinek is köszönhetően) gyorsan a hatalmukba kerítették, eltökélt, fanatikus követője lett a Konföderációnak.

A Galaktikus Köztársaság bukása után habár csatlakozott a Birodalmi Flottához, hangos támogatója maradt a szeparatista eszméknek, így tiszti társai gyakran elutasították, vagy elítélték.

### **A Haas Consortiumban**

Az ambíciózus férfi nem arra vágyott, hogy Esel Raddo vezér befogadja és sajátjának tekintse, hanem komoly politikai ambíciói is voltak. A szeparatizmusba vetett hite nem hagyott alább egyszer sem élete során, így a Haas Consortium minden tekintetben tökéletes lett volna arra, hogy ezen képzeteit a gyakorlatba is átültethesse.

Már korán felfigyelt rá, hogy ha erőskezű vezetőnek tűnteti fel magát az akciók során, az emberek bizalmát gyakorlatilag feltétel nélkül elnyerheti. Növekvő befolyása és az emberek rajongása hamar felkeltette a Consortium vezetésének figyelmét is.

A vezérek egyike, Garson Wienand potenciált látott Grafban, így amint lehetősége engedte, szövetségre lépett vele, hogy segítse törekvéseit. A két személy hosszas beszélgetések után úgy döntött, hogy radikális lépésekre van szükége a Consortiumnak Raddo nemtörődöm és stagnáló tevékenysége miatt, így elhatározták, hogy elmozdítják pozíciójából. Graf tudta, hogyha az emberek bizalmát meg akarja nyerni, akkor egy olyan látványos és radikális lépésre van szüksége, ami egyértelmű vezérré teszi őt. Ezért egy vezetőségi megbeszélés alkalmával, minden tanácstag szeme láttára felkelt az asztaltól és megölte a korosodó vezért.

Ezzel kétségtelenül ő vált a Haas Consortium következő vezérévé.

#### **A Consortium bukása után**

Graf a Központi Birodalmi Munkatáborból való kiszabadítása után visszatért a politikai életbe. Bár eredetileg hevesen ellenezte, gazdasági és politikai érdekek miatt ő is beadta a derekát, hogy a Consortium maradéka csatlakozzon a Szövetséghez. (Habár ekkorra már Wienand parancsnok mindent elintézett)

Mivel nem szerette volna, ha az SWE nyomtalanul eltűnik, így arra a következtetésre jutottak Wienanddal, hogy szükség lenne egy politikai szervezetre, amely felkarolja a még élő és szeparatizmus elveiben hívőket, hogy bevonja őket a politikai életbe. Másrészt pedig szüksége volt egy saját vezetésre, amely a Szövetségi Főparancsnoksággal ellentétben teljesen az ő befolyása alatt állt. Csatlakozni akart a Szövetséghez, de nem akarta, hogy a dolgok kicsússzanak a kezei közül.

A IV. Birodalmi Szektor Flotta elhatárlására ezért létrehozta a Szeparatista Maradványok Tanácsa nevű, ezen két célt szoltáló intézményt.

Az elkövetkezendő hónapban Keganes Holrand parancsnokkal és Wienanddal egy egyedi hajótípus megépítését hozták tető alá, illetve Graf javaslatára a Consorium által ejtett - Behamand egykori katonáiból álló - fogolytábort munkára fogták Mevadanon. Graf és Wienand egy alkalommal ellátogatott a Raxus Primera is, hogy emléktárgyakat gyűjthessenek az általuk vízionált, hamarosan visszatéri Konföderáció számára. (ekkor szerezték a hajó terveit is)

Graf végül ABY 1-ben elhagyta a Szektort, hogy további híveket kereshessen a szeparatizmusnak. A további parancsnoki feladatok Holrand parancsnokra és Wienand parancsnokra megosztva hárultak.